section_heading: Povijest sastava
paragraph_text: Te iste 1962. godine, Korner i Davies osnovali su stalnu manifestaciju - Rhythm and Blues Night u Ealing Jazz Clubu. Ovo je privuklo još više poklonika blues i R&B glazbe, pa i; Mick Jaggera, Keith Richardsa, Briana Jonesa, Roda Stewarta, Paula Jonesa, Johna Mayalla, Zoot Moneya i Jimmya Pagea, mnogi od njih popeli bi se na pozornicu s Blues Incorporated i zasvirali s njima. Tako su i Blues Incorporated, dobili oblik sastava s promjenjivom posadom. U to vrijeme Watts je napustio sastav, a na bubnjevima ga je uspješno zamijenio Ginger Baker.